‘গ্রাহকের কাছ থেকে অতিরিক্ত দাম নিলে আইন অনুযায়ী প্রতিকারের ব্যবস্থা আছে। কেউ নির্ধারিত দামের চেয়ে বেশি দাম দিয়ে গ্যাস কিনলে সরাসরি বিইআরসিতে অথবা জাতীয় ভোক্তা অধিকার সংরক্ষণ অধিদপ্তরে অভিযোগ করতে পারবেন। এ ছাড়া আমাদের কাছে অভিযোগ করলেও আমরা বিষয়টি তদারক করতে পারব।’

ভোক্তা অধিকার সংরক্ষণ অধিদপ্তরে অভিযোগ করার ক্ষেত্রে গ্যাসের সিলিন্ডার কেনার সময় ক্রেতাকে রসিদ সংগ্রহের পরামর্শ দিয়েছেন অধিদপ্তরের সহকারী পরিচালক আবদুল জব্বার মণ্ডল। প্রথম আলোকে তিনি বলেন, অতিরিক্ত দাম নেওয়ার প্রমাণসহ কেউ অভিযোগ করলে মোট জরিমানার ২৫ শতাংশ পাবেন ওই অভিযোগকারী। www.dncrp.com এই ওয়েবসাইটে গিয়ে অভিযোগ করার প্রক্রিয়াসহ বিস্তারিত তথ্য পাওয়া যাবে।